Արմեն Մկոյան (գործարար)

Արմեն Սերգեյի Մկոյան (), գործարար, Էլիտ Գրուպի հիմնադիր, «Ջավախքին աջակցություն» հիմնադրամի հոգաբարձուների խորհրդի անդամ, Հայաստանի արդյունաբերողների և գործարարների միության նախագահության անդամ։

Կենսագրություն

Ծնվել է 1961 թվականի մայիսի 15-ին Ջավախքի Դիլիսկա գյուղում։
 
1975 թվականին Դիլիսկա գյուղի դպրոցից տեղափոխվել է սովորելու Երևանի № 3 ֆիզմաթ թեքումով դպրոց, որն ավարտել է 1978 թվականին։ 1977 և 1978 թվականներին Մաթեմատիկա առարկայի հանրապետական օլիմպիադայում զբաղեցրել է 2-րդ տեղը։ 1977 թվականին Ֆիզիկա առարկայի հանրապետական օլիմպիադայում զբաղեցրել է 2-րդ տեղը։ 1983 թվականին կարմիր դիպլոմով ավարտել է Երևանի պետական համալսարանի ԵՊՀ ֆիզիկայի ֆակուլտետը։ Եղել է «Կալինինի» անվան անվանական թոշակառու – ամենաբարձր հնարավոր թոշակը։ 1983-1985 թվականներին աշխատել է «Լազերային տեխնիկա» ԳԱՄ-ում։

1983-1985 թվականներին սովորել է Մոսկվայի Լոմոնոսովի անվան պետական համալսարանի Ֆիզիկայի ֆակուլտետի քվանտային ռադիոֆիզիկայի ամբիոնի ասպիրանտուրայում և գերազանցությամբ ավարտել այն։ 1989 թվականին պաշտպանել է թեկնածուական թեզը «Լույսի կոլեկտիվ կոմբինացիոն ցրման քվանտային տեսությունը» թեմայով։ Հանձնել է Լև Լանդաուի տեսական մինիմումը, որը Լև Լանդաուի օրոք հանձնել են ընդամենը 43 հոգի ամբողջ աշխարհով։ Մինչ օրս Լադաուի մինիմումը հանձնել են ընդամենը 3 հայ։
1990 թվականին ընտրվել է Երևանի քաղաքային խորհրդի անդամ որպես անկուսակցական։

Ձեռնարկատիրական գործունեություն 

ԽՍՀՄ-ի փլուզումից հետո թողել է գիտական կարիերան, և 1991 թվականից սկսել է զբաղվել բիզնես գործունեությամբ։ Սկզբից սկսել է զբաղվել տարբեր ապրանքատեսակների Հայաստան ներկրմամբ և մեծածախ վաճառքով՝ լամպ, կաշի, կոշիկ, կարագ, խմիչք։ Այնուհետև ընկերների հետ հիմնադրել է «Փունջ» սուպերմարկետը Վաղարշյան փողոցի վրա։ Այնուհետև «Փունջ» ընկերությունը գնել է «Արդշինբանկ»-ի 16% բաժնետոմսեր, որոնք կորցրել է 2002 թվականին, երբ «Արդշինբանկ»-ը սնանկացել է։ 1996-2002 թվականներին Արմեն Մկոյանը եղել է «Արդշինբանկ»-ի խորհրդի անդամ։ 

2000 թվականին հիմնադրել է «Էլիտ Գրուպ» կառուցապատող ընկերությունը։ Հայաստանի արդյունաբերողների և գործարարների միության նախագահության անդամ է։
2011 թվականից «Կապիտալ Ասեթ Մենեջմենթ» ընկերության խորհրդի անդամ է։ «Կապիտալ Ասեթ Մենեջմենթ» ՓԲԸ-ն Հայաստանում ներդրումային և կամավոր կենսաթոշակային ֆոնդերի առաջին գրանցված կառավարիչն է։ Ընկերությունը պետական գրանցում է ստացել 2012 թվականի հոկտեմբերի 18-ին և ստացել ՀՀ կենտրոնական բանկի կողմից լիցենզիա։

Պարգևներ 

2009 թվականին Արմեն Մկոյանը երկարամյա, բարեխիղճ և անբասիր աշխատանքային գործունեության համար պարգևատրվել է Հայաստանի վարչապետի հուշամեդալով։ 2015 թվականին տնտեսության բնագավառում նշանակալի գործունեության համար պարգևատրվել է Անանիա Շիրակացու մեդալով։

Ընտանիք 

Ամուսնացած է, ունի 2 զավակ։

Ծանոթագրություններ

Հղումներ 

 Էլիտ Գրուպի պաշտոնական կայք
 Էլիտ Պլազա բիզնես կենտրոն ի պաշտոնական կայք
 Բեսթ Ռեզորթ Աղվերան հյուրանոցի պաշտոնական կայք
 «Կապիտալ Ասեթ Մենեջմենթ» ՓԲԸ-ի պաշտոնական կայք
 ՍԵՅՍՄԱԿԱՅՈՒՆ ԷԼԻՏԱՐ ՇԻՆԱՐԱՐՈՒԹՅԱՆ ԱՌԱՋԱՏԱՐՆ ԱՄԲՈՂՋ ՏԱՐԱԾԱՇՐՋԱՆՈՒՄ
 Մշտապես գտնվում է բարերարների ուշադրության կենտրոնում
 Էլիտ րուպի տնօրեն. Գազի և էլեկտրաէներգիայի սակագներ

Հարցազրույցներ 
 Գործարար հանդիպում Գրիգոր Առաքելյանի հետ` Արմեն Մկոյան (Էլիտ Գրուպ), մաս 1 Արմեն Մկոյանի հարցազրույցը Զարթուցիչ Նախագիծ-ի հեղինակ Գրիգոր Առաքելյանին
 Գործարար հանդիպում Գրիգոր Առաքելյանի հետ՝ Արմեն Մկոյան (Էլիտ Գրուպ), մաս 2

Հայ գործարարներ
Ախալքալաք քաղաքում ծնվածներ
Անանիա Շիրակացու մեդալակիրներ
ՀՀ վարչապետի հուշամեդալակիրներ
Հայ բարերարներ
Գիտությունների թեկնածուներ
ԵՊՀ շրջանավարտներ